বন্দর সূত্রে জানা যায়, এ টার্মিনালে ভারত থেকে আমদানিকৃত পণ্য নিয়ে ভারতীয় ট্রাক অবস্থান করে। পাশাপাশি ভারত থেকে বিভিন্ন যানবাহনের চেসিস ও তৈরি মোটর সাইকেল রাখা হয়। আর এক পাশে এসিড জাতীয় দাহ্য পদার্থ ছিল। এসিডের ড্রাম বাস্ট হয়ে একটি ট্রাকে পড়লে আগুনের সূত্রপাত ঘটে বলে অনেকে জানান। শুক্র ও শনিবার ছুটির দিন থাকায় বন্দরের অভ্যন্তরে ভারতীয় পণ্য বোঝাই ট্রাক রেখে বাড়িতে চলে যায় চালকরা। এসব ট্রাকে তুলা, সুতা, মটর পার্টস ও কেমিকেল পণ্য ছিল। আগুনে ভারতীয় পণ্য বোঝাই ১০/১২ টি ট্রাক ও বেশ কিছু মোটর সাইকেল পুড়ে ছাই হয়ে যায়।